《水龙吟 前题》
清代·顾贞观

洪崖爽气西来，拍肩除是弘农郭。碧城十二，阑干只在，三层阿阁。

萧史坪空，綵鸾家近，一痕如幕。羡君身仙骨，乘风归去，试招取，吹笙鹤。

白玉楼成天半。笑王孙，呕心良错。丹霞漫赏，蛾眉依旧，虎头非昨。

欲鼓云和，幔亭人杳，只馀铃柝。向章江弹指，几回清浅，起予才觉。

作者简介：顾贞观（1637－1714）清代文学家。原名华文，字远平、华峰，亦作华封，号梁汾，江苏无锡人。明末东林党人顾宪成四世孙。康熙五年举人，擢秘书院典籍。曾馆纳兰相国家，与相国子纳兰性德交契，康熙二十三年致仕，读书终老。贞观工诗文，词名尤著，著有《弹指词》、《积书岩集》等。顾贞观与陈维嵩、朱彝尊并称明末清初“词家三绝”，同时又与纳兰性德、曹贞吉共享“京华三绝”之誉。